Acu yesselmad Wedlis Iqedsen ɣef usexdem n lmeṣnueat?
Acu i ţxemmimen imasiḥiyen ɣef leeyud icudden ɣer ddyanat?
Amek i tzemreḍ aţ-ţhedṛeḍ i wiyaḍ ɣef wayen swayes i teţţamneḍ bla ma tqerḥeḍ-ten?
1, 2. Γef wacu ara tmeyyzeḍ mbeed mi d-teffɣeḍ si ddin n lekdeb? Elaḥsab-ik, ayɣer i glaq aţ-ţmeyyzeḍ akka?
XAYEL lukan a d-terreḍ s lexbaṛ belli yella walbeeḍ i gessefsden aman n lxezna n taddart mi gessenɣel s tuffra ssem ɣer daxel. Tagi d liḥala i gzemren a d-tawi lemḍerra tameqrant. Acu ara txedmeḍ? Bla ccekk, aţ-ţekkreḍ din din aţ-ţqellbeḍ ɣef leinṣer anda i zeddigit waman. Lameena, ɣas txedmeḍ ayagi, ahat a k-d-yeqqim dima wugur w’a s-teqqareḍ: ‘Ḥader kan amar swiɣ si ssem-nni!’
2 Tella liḥala yecban tagi deg wayen yeenan ddin n lekdeb. Adlis Iqedsen yesselmad belli leebada n lekdeb tefsed si lefeayel n diri d uselmed ur neṣfi ara. (2 Ikurintiyen 6:17) Γef lǧal n wannect-a i glaq a d-teffɣeḍ si ‘Babil Tameqrant’, yeeni ddyanat n lekdeb s lǧemla. (Aweḥḥi 18:2, 4) D ayen i txedmeḍ? Ma yella txedmeḍ akka, testahleḍ ccekṛan. Lameena, ma yella ţ-ţuffɣa kan i d-teffɣeḍ si ddin n lekdeb, drus. Ilaq-ak mbeed aţ-ţeţmeyyizeḍ w’a s-teqqareḍ: ‘Ḥader kan amar yeqqim-ed deg-i lateṛ n leebada n lekdeb!’ Err lbal-ik tura ɣer kra n lemtul.
LMEṢNUEAT AKK-D WEEBAD N LEJDUD
3. a) Acu i d-yeqqar Wedlis Iqedsen ɣef wayen yeenan asexdem n lmeṣnueat? Ayɣer i geweeṛ i kra n medden a ten-ţwalin akken i ten-iţwali Ṛebbi? b) Acu i glaq aţ-ţxedmeḍ i leḥwayeǧ akk i teseiḍ i gcudden ɣer leebada n lekdeb?
3 Kra sean deg yexxamen-nsen lmeṣnueat akk-d leḥwayeǧ nniḍen swayes i ţţeebaden Ṛebbi seg wacḥal aya. Ahat teseiḍ ula d kečč leḥwayeǧ am tigi. Ihi, yezmer a k-d-iban belli diri aţ-ţẓalleḍ i Ṛebbi bla ma tessexdmeḍ-tent. Yezmer lḥal daɣen tḥemmleḍ kra si leḥwayeǧ-agi. Lameena, d Ṛebbi kan ara d-yinin amek i glaq a t-neebed. Yerna, Adlis Iqedsen yesselmad belli Ṛebbi ur yebɣi ara a nessexdem lmeṣnueat. (Γer-ed Tuffɣa 20:4, 5; Ahellil 115:4-8; Iceaya 42:8; 1 Yuḥenna 5:21) Bac aţ-ţedduḍ ihi si lǧiha n leebada n ṣṣeḥ, ilaq aţ-ţemḥuḍ leḥwayeǧ akk i teseiḍ, i gcudden ɣer leebada n lekdeb. Γur Yahwa, leḥwayeǧ-agi “d leḥṛam.” Ihi, akken yebɣu yili lḥal, nadi a tent-teţwaliḍ akken i tent-iţwali Yahwa.—Asmekti 27:15.
4. a) Amek i neẓra belli ulac nnfee deg weebad n lejdud? b) Ayɣer i gḥeṛṛem Yahwa i wegdud-is ayen akk icudden ɣer ssḥur?
4 Deg waṭas n ddyanat n lekdeb, llan wid yeţţeebaden lejdud-nsen yemmuten. Uqbel ad issinen kra n leibad tideţ yellan deg Wedlis Iqedsen, llan ţţamnen belli wid yemmuten ţkemmilen ţeicen deg yiwen n wemḍiq ur d-neţban ara. Ţţamnen daɣen belli lmeggtin-agi zemren ad eiwnen wid yeddren neɣ a ten-ḍurren. Ahat telliḍ teţeeţţibeḍ iman-ik akken aţ-ţesseṛtiḥeḍ lejdud-ik yemmuten. Acu kan, akken i t-twalaḍ deg yixef wis 6, lmeggtin tekfa fell-asen temeict; dayen, ur d-ţţarran ara s lexbaṛ. Ur teḥwaǧeḍ ara ihi aţ-ţnadiḍ aţ-ţhedṛeḍ yid-sen. Lexbaṛ ara k-d-ibanen amzun yusa-d sɣur walbeeḍ i tḥemmleḍ i gemmuten, di tin n ṣṣeḥ yusa-d sɣur leǧnun (ccwaṭen). Γef wayagi i gḥeṛṛem Yahwa i wat Isṛayil ad eerḍen ad hedṛen i lmeggtin neɣ ad xedmen ayen akk nniḍen icudden ɣer ssḥur.—Γer-ed Asmekti 18:10-12.
5. Acu i tzemreḍ aţ-ţxedmeḍ ma yella twulfeḍ tessexdameḍ lmeṣnueat neɣ teţţeebadeḍ lejdud?
5 Ma yella di ddin-ik ssexdamen lmeṣnueat neɣ ţţeebaden lejdud, acu i tzemreḍ aţ-ţxedmeḍ? Γer yerna meyyez ɣef yefyar yellan deg Wedlis Iqedsen i d-iqqaren amek i geḥseb Ṛebbi leḥwayeǧ-agi. Ţẓalla i Yahwa kul ass, theddṛeḍ-as ɣef lebɣi i tebɣiḍ aţ-ţedduḍ si lǧiha n leebada n ṣṣeḥ. Ḍleb-as daɣen a k-ieiwen akken aţ-ţeţxemmimeḍ am neţţa.—Iceaya 55:9.
IMASIḤIYEN IMEZWURA UR LLIN ARA ŢEEGGIDEN NUWAL
6, 7. a) D acu-ţ leid iwumi qqaren Nuwal? Di lqern amenzu, llan ţeeggiden-ţ inelmaden n Eisa? b) Amek i ţwaḥesbent leeyud n tlalit di lweqt n inelmaden imezwura n Eisa?
6 Ass-a llan wid yeţţeebaden Ṛebbi s leeyud yeţwassnen mliḥ di ddunit. Acu kan, aebad-agi yezmer ad yili yessefsed-it ddin n lekdeb. A d-nebder lemtel n Nuwal. Leid-agi teţwaxdem akken aţ-ţili zzeema d asmekti n tlalit n Eisa Lmasiḥ, yerna amur ameqran n ddyanat i geqqaren ţ-ţimasiḥiyin i llant xeddment-eţ. Meena, ulac ţţbut ara d-ibeyynen belli inelmaden n Eisa llan ţeeggiden Nuwal di lqern amenzu. Teqqar-ed yiwet n tektabt yuran s teglizit: “Di sin leqrun i d-itebeen talalit n Lmasiḥ, ḥedd ur yeẓri swaswa melmi i d-ilul, yerna drus n medden i gecɣeb wayagi.”
7 Di lqern amenzu, ɣas lukan di elimen inelmaden n Eisa s wass ideg i d-ilul, d lmuḥal ad eeggden ass n tlalit-is. Acimi? Axaṭer, akken i t-id-yessefhem yiwen umawal (The World Book Encyclopedia), imasiḥiyen imezwura “ḥesben aeegged n wass n tlalit d yiwet si leewayed n wid yeţţeebaden iṛebbiten.” Adlis Iqedsen ibder-ed leid n tlalit (amulli) n sin kan n yemḍebbren ur nelli ara ţţeebaden Yahwa. (Laṣel n ddunit 40:20; Marqus 6:21) Zik, llan daɣen wid yeţeeggiden talalit n iṛebbiten. Di lemtel, ass n 24 si maggu, Iṛumaniyen ţeeggiden ass n tlalit n tṛebbiţ Dyana; azekka-nni, d ass n uṛebbit-nsen iṭij, yeţţusemman Abulu. Nezmer a d-nini ihi belli leeyud n tlalit kkant-ed si ddyanat ideg i ţeebbiden iṛebbiten, mačči si ddin amasiḥi.
8. Ssefhem-ed lealaqa yellan ger wass n tlalit akk-d lfal.
8 Tella ssebba nniḍen ɣef waydeg i nezmer a d-nini belli imasiḥiyen n lqern amezwaru ur llin ara ţeeggiden talalit n Eisa. Ad yili ẓran belli aeegged n wass n tlalit yesea lealaqa akk-d lfal (asfillet). Aṭas n Iyunaniyen akk-d Iṛumaniyen i gellan ţţamnen belli kul m’ara d ilal wemdan, iḥeddeṛ yiwen n ṛṛuḥ, mbeed yeţḥarab fell-as ayen akk ara yekk di ddunit-is. Taktabt iţţusemman Leewayed n imulliyen (s teglizit) tenna-d: “Ṛṛuḥ-agi yesea lealaqa ur nban d acu-ţ akk-d yiwen uṛebbit. Leid n tlalit n uṛebbit-agi tɣelli-d deg wass n tlalit n wemdan-nni.” Yahwa ur ifeṛṛeḥ ara s tmeɣra ara yesdukklen Eisa akk-d lfal. (Iceaya 65:11, 12) Amek ihi armi ţeeggiden wannect-a n leibad Nuwal?
ANSI I D-YEKKA NUWAL?
9. Amek almi i geţwaḥseb wass n 25 bujambeṛ d ass n tlalit n Eisa?
9 Almi d asmi eeddan xilla n leqrun segmi i geac Eisa ɣef lqaea i bdan lɣaci ţeeggiden talalit-ines ass n 25 si bujambeṛ. Lameena, mačči ass-nni i d-ilul; akken i d-iban, ilul-ed di ccheṛ n tubeṛ.* Ayɣer ihi i xtaṛen ass n 25 si bujambeṛ? Izmer lḥal, mi geedda lweqt, kra seg wid i d-yeqqaren d imasiḥiyen i llan “bɣan a d-yeṣbeḥ wass-nni swaswa akk-d leid i llan xeddmen-ţ Iṛumaniyen, yeeni leid n ‘tlalit n yiṭij ur neţwaɣleb.’” (The New Encyclopædia Britannica) Di ccetwa, ideg ulac aṭas n yiṭij, leibad yellan ţeebbiden iṛebbiten, ssewǧaden-d lficṭat (timeɣriwin) iwakken a d-yeqqel zzeema yiṭij-agi i gɣaben. Nwan-as belli 25 si bujambeṛ d ass ideg i gbeddu yeţţuɣal-ed. Leulama n ddin qeblen leid-agi yerna xedmen ţţawil iwakken a ţ-id-sbeggnen amzun d leid n imasiḥiyen, bac a d-awin ɣer ddin-nsen wid yeţeebbiden iṛebbiten.*
10. Ayɣer, zik, kra ur ţeeggiden ara Nuwal?
10 Steeṛfen medden si zik belli Nuwal yewwi-d aẓar si ddyanat n wid iţţeebaden iṛebbiten. Imi ur d-tekki ara leid-agi seg Wedlis Iqedsen, di lqern wis 17 tella teţţuḥeṛṛem di tmurt n Legliz akk-d kra n imeḍqan i testeemeṛ di Marikan. Kra n win ur nṛuḥ ara ɣer lxedma ass n Nuwal, bessif fell-as ad ixelleṣ lexṭiyya. Acu kan, ur eeṭṭlent ara qqlent-ed leewayed-nni n zik, uyerna rnant-ed ɣur-sent tejdidin. Umbeed, Nuwal yuɣal d leid meqqren; ula d ass-a akka i geţwaḥseb di geddac n tmura. Meena, imi i gcudd ɣer ddin n lekdeb, widak yebɣan ad eeǧben i Ṛebbi ur t-ţeeggiden ara; ur xeddmen ula d yiwet si leeyudat i d-yewwin aẓar si ddyanat n wid iţţeebaden iṛebbiten.*
IWULEM DΓA A NẒER ANSI I D-KKANT LEEYUD?
11. Iwacu i xeddmen kra leeyudat, meena d acu i glaqen ad yili d anezgum-nneɣ akk ameqran?
11 Ass-a, llan wid i gesteeṛfen belli kra n leeyudat, am tin n Nuwal, kkant-ed si ddyanat ideg i ţeebbiden iṛebbiten. Meena, ar ɣur-sen, ulac deg-s ma yella neegged-itent. Qqaren-as belli azgen ameqran seg wid ixeddmen leeyud-agi ur ţxemmimen ara ɣer leebada n lekdeb. Uyerna, leeyud am tigi ţţakent tagniţ i ieeggalen n twacult akken ad sseǧhden lealaqat-nsen. D ayen i teţxemmimeḍ keččini? Ma d ayen i teţxemmimeḍ, bla ccekk, ţ-ţawacult-ik i tḥemmleḍ, mačči d ddin n lekdeb, daymi i k-d-iban iweeṛ aţ-ţedduḍ si lǧiha n leebada n ṣṣeḥ. Γas tḥeqqeq belli Yahwa, i d-ixelqen tawacult, yebɣa aţ-ţiliḍ di lehna kečč d yeqriben-ik. (Ifasusiyen 3:14, 15) Lameena, tzemreḍ aţ-ţqerrbeḍ mliḥ ɣer twacult-ik s ţţawilat i geeǧben i Ṛebbi. Amceggee Bulus ihdeṛ-ed ɣef wayen i glaqen ad yili d anezgum-nneɣ akk ameqran, yenna-d: “Muqlet ayen yeţţeeǧaben Ssid.”—Ifasusiyen 5:10.
12. Ssefhem-ed s yiwen n lemtel acuɣer ur ilaq ara a netbee leewayed neɣ a nexdem leeyudat i d-yekkan seg wayen n diri.
12 Ahat teqqareḍ-as belli laṣel n leeyudat-agi ur icudd ara mliḥ ɣer wamek i tent-ţeeggiden ass-a. Iwulem ihi a nẓer ansi i d-kkant? Aneam ih! A d-nefk lemtel: lukan aţ-ţwaliḍ taḥlawaţ deg ugudu, a ţ-id-tjemeeḍ a ţ-teččeḍ? Awwah xaṭi, temsex! Am teḥlawaţ-agi, kra n leeyudat zemrent a ɣ-d-banent amzun d leali-tent, meena “ţwajemeent-ed” seg imukan ineǧsen (ieefnen). Ma nebɣa a neddu si lǧiha n leebada n ṣṣeḥ, ilaq-aɣ a neţxemmim akken yella yeţxemmim nnbi Iceaya. Yenna i wid yeţţeebaden Ṛebbi s ṣṣeḥ: “Ur ţnalet acemma n wayen ineǧsen!”—Iceaya 52:11.
TLAQ LEFHAMA DI LEALAQAT-INEK D WIYAḌ
13. Acu-ten wuguren ara d-temmagreḍ ahat m’ur tcurkeḍ ara di leeyud?
13 Izmer lḥal a d-temmagreḍ uguren ass ideg ara tqesdeḍ ur teţcarakeḍ ara di leeyud. Wid ukud i txeddmeḍ ad nadin ahat ad fehmen ayɣer ur tţekkayeḍ ara yid-sen di kra n leḥwayeǧ yeenan leeyud-agi. Acu ara txedmeḍ lukan a k-d-fken lehdeyya di Nuwal? D ayen n diri ma yella teṭṭfeḍ-ţ? Ma yella tzewǧeḍ, acu ara txedmeḍ m’ur teedilem ara deg wayen is i teţţamnem? Acu i glaqen a t-txedmeḍ iwakken ur ţḥussun ara warraw-ik belli yella d acu i ten-ixuṣṣen imi ur txeddmeḍ ara kra n leeyud?
14, 15. Acu i tzemreḍ aţ-ţxedmeḍ lukan a k-d-yesserbeḥ walbeeḍ Nuwal neɣ lukan a k-d-teţţunefk lehdeyya?
14 Ilaq a nessexdem leeqel-nneɣ bac a nefhem amek i glaq aţ-ţili tikli-nneɣ di mkul liḥala. Γef lemtel, ma yenna-yak-d walbeeḍ: ‘Mebṛuk Nuwal-inek’, tzemreḍ kan a s-tiniḍ ṣaḥḥit. Meena, lukan d albeeḍ i tezgiḍ tẓerreḍ neɣ d win ukud i txeddmeḍ, yewwi-d lḥal a s-d-tessefhmeḍ akteṛ. Di mkul liḥala, issin amek ara thedṛeḍ. Adlis Iqedsen yeţweṣṣi-yaɣ, yeqqar-aɣ-d: “Seut awal aẓidan, imelḥen, iwakken aţ-ţissinem amek ara teţţarram i mkul yiwen.” (Ikulusiyen 4:6) Γur-ek kan aţ-ţekkseḍ leqder ɣef wiyaḍ. Heddeṛ-asen ɣef wayen is i teţţamneḍ s leḥder. Ssefham-asen belli mačči ţ-ţikciwin ur k-neeǧib ara neɣ d amlili ur tebɣiḍ ara aţ-ţemlileḍ d wiyaḍ; ini-yasen kan teţḥibbiḍ leḥwayeǧ-agi di teswiein nniḍen.
15 Tura, lemmer ad yebɣu walbeeḍ a k-d-yefk lehdeyya, acu ara txedmeḍ? Leǧwab i westeqsi-yagi icudd mliḥ ɣer teswiet ideg ara k-d-teţţunefk. Xayel lukan a k-d-yini: “Eelmeɣ belli ur teţeeggideḍ ara, meena bɣiɣ kan a k-d-fkeɣ lehdeyya.” Ahat a ţ-teṭṭfeḍ, axaṭer ur k-d-iţban ara am wakken tcerkeḍ di leid-agi. Ma yella d ḥedd ur neẓri ara ayen is i teţţamneḍ i k-d-ifkan lehdeyya, tzemreḍ a s-tiniḍ belli ur txeddmeḍ ara leid-agi. Akka aţ-ţessiwḍeḍ a s-tessefhmeḍ ayɣer i tqebleḍ tikci-ines yerna ayɣer kečč ur s-teţţakeḍ ara lehdeyya deg wass-nni. Lameena, ur yelhi ara aţ-ţqebleḍ tikci sɣur walbeeḍ i gebɣan a d-ibeggen belli ur tţedduḍ ara elaḥsab n wayen is i teţţamneḍ, neɣ i gebɣan a d-ibeggen belli tzemreḍ aţ-ţnekreḍ liman-ik ɣef nnfee-ik.
16 Acu ara txedmeḍ ma yella ieeggalen n twacult-ik ur ţţamnen ara am kečč? Akken i t-nwala yakan, issin amek ara thedṛeḍ. Ur teḥwaǧeḍ ara aţ-ţemjadaleḍ yid-sen mkul m’ara tebeen yiwet n leadda neɣ ara xedmen yiwet n leid. Akken i tebɣiḍ ad ţqadaren ixemmimen-ik, ţqadar ula d kečč ixemmimen-nsen. (Γer-ed Matta 7:12.) Ur xeddem acemma swayes ara tcerkeḍ di leid-agi; meena, seu lmizan iwakken aţ-ţeeqleḍ ayen i gcudden d wayen ur ncudd ara ɣur-es. Ayen akk ara txedmeḍ, xdem-it akken ara yeqqim lxaṭer-ik dima yethedden.—Γer-ed 1 Timutawus 1:18, 19.
17. Acu i tzemreḍ aţ-ţxedmeḍ iwakken ur ţḥussun ara warraw-ik belli ixuṣṣ-iten kra m’ara ẓerren wiyaḍ ţeeggiden kra n leeyudat?
17 Acu i tzemreḍ aţ-ţxedmeḍ iwakken ur ţḥussun ara warraw-ik belli ixuṣṣ-iten kra imi ur ţcaraken ara di leeyud ur yeqbil ara Wedlis Iqedsen? Lfeṛḥ-nsen icudd mliḥ ɣer wayen ara txeddmeḍ deg wussan nniḍen. Γef lemtel, kra n imawlan ţjaben-d tiswiein anda i ţţaken lehdeyyat i dderya-nsen. Lehdeyyat icebḥen akk i tzemreḍ a sen-tefkeḍ d lweqt, ţ-ţameẓẓuɣt akk-d leḥmala.
BEGGEN-ED S LEFEAYEL BELLI TEDDIḌ SI LǦIHA N LEEBADA N ṢṢEḤ
18. Ma yella tḥeddṛeḍ i inejmueen imasiḥiyen, amek ara k-ieiwen waya aţ-ţedduḍ si lǧiha n leebada n ṣṣeḥ?
18 Bac akken aţ-ţeeǧbeḍ i Ṛebbi, ilzem aţ-ţexḍuḍ i leebada n lekdeb w’aţ-ţedduḍ si lǧiha n leebada n ṣṣeḥ. Acu i d lmeena n waya? Yenna-d Wedlis Iqedsen: “An-neţţemḥadar ihi gar-aneɣ, wa ad isseḥṛac wa ɣer leḥmala akw-d lefeayel yelhan. Ur ilaq ara an-nettixxeṛ seg unejmae-nneɣ, akken uɣen tannumi kra; lameena an-nţemyenhu gar-aneɣ, ladɣa mi teţwalim a d-iţqerrib wass.” (Ieebṛaniyen 10:24, 25) Inejmueen imasiḥiyen ţ-ţiswiein ara k-isemmḥen aţ-ţeebdeḍ Ṛebbi di lfeṛḥ yerna akken i s-yeeǧeb. (Ahellil 22:23; 122:1) Ţţaken daɣen tagniţ i imasiḥiyen unṣiḥen akken ad ‘ţţemseǧhaden wway gar-asen.’—Iṛumaniyen 1:12.
19. Acimi i glaq aţ-ţheddṛeḍ i wid i k-d-yezzin ɣef wayen i d-tlemmdeḍ deg Wedlis Iqedsen?
19 Bac a d-tbeggneḍ diɣen belli teddiḍ si lǧiha n leebada n ṣṣeḥ, ţmeslay i wid i k-d-yezzin ɣef wayen i d-tlemmdeḍ di leqraya-inek n Wedlis Iqedsen akk-d Inagan n Yahwa. Aṭas n lɣaci “i d-iggaren nnhati yerna ţnazaeen” imi teemeṛ ddunit-agi d cceṛ. (Ḥizqiyal 9:4) Izmer lḥal tessneḍ kra si lɣaci-yagi. Acu ara tiniḍ lukan a sen-thedṛeḍ ɣef usirem i tufiḍ deg Wedlis Iqedsen? Simmal teţeacaṛeḍ imasiḥiyen n ṣṣeḥ yerna teţmeslayeḍ ɣef tideţ yeteeddan i d-tlemmdeḍ, simmal tbeqquḍ aţ-ţexḍuḍ i leewayed n leebada n lekdeb i d-mazal ahat deg wul-ik. Γas tḥeqqeq belli, ma yella teddiḍ si lǧiha n leebada n ṣṣeḥ, aţ-ţfeṛḥeḍ nezzeh yerna aţ-ţeţţubarkeḍ ayendin.—Malaxi 3:10.
^ § 9Tameɣra i llan xeddmen zik i uṛebbit n tfellaḥt yeţţusemman Saturn tessaweḍ akken ad iţwaxtaṛ wass n 25 bujambeṛ. Tameɣra-ya, yeţţuheggan i lmend n uṛebbit-agi aṛumani, teţţili seg wass n 17 alamma d ass n 24 bujambeṛ. Ssewǧaden-d deg-s aṭas n lmakla, zehhun yerna ţţemyefkan lehdeyyat.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn